ສາຍການບິນມາເລເຊຍ ຫລີກລ່ຽງຄຳຕອບ ແກ່ຄອບຄົວຜູ້ໂດຍສານ ນຳຖ້ຽວບິນ MH370 ທີ່ຫາຍສາບສູນ
ບັນດາຄອບຄົວຜູ້ໂດຍສານ ນຳຖ້ຽວບິນມາເລເຊຍ MH370 ທີ່ຫາຍສາບສູນ ເມື່ອນຶ່ງປີກ່ອນ ຍັງພາກັນລໍຖ້າຟັງຮ່ອງຮອຍ ຂອງສະມາຊິກຄອບຄົວເຂົາເຈົ້າ ທີ່ຫາຍໄປກັບຖ້ຽວບິນ.
ເປັນເວລາເກືອບນຶ່ງປີແລ້ວ ນັບແຕ່ຖ້ຽວບິນ MH370 ຂອງ ສາຍການບິນມາເລເຊຍ ໄດ້ຫາຍສາບສູນໄປ ທີ່ໄດ້ກາຍມາ ເປັນນຶ່ງໃນຄວາມລຶກລັບທີ່ໃຫຍ່ສຸດຂອງສາຍການບິນໂລກ ສຳລັບຫລາຍໆຄອບຄົວ ທີ່ມີບັນດາບຸກຄົນທີ່ຕົນ ຮັກຫອມ ຢູ່ໃນເຮືອບິນນັ້ນ ມັນເປັນການລໍຄອຍຖ້າທີ່ແສນລຳບາກ ໂດຍປາດສະຈາກຮ່ອງຮອຍໃດໆເລີຍວ່າ ເຂົາເຈົ້າໃກ້ຈະຮູ້ ແລ້ວຫຼືບໍ່ ວ່າແມ່ນຫຍັງເກີດຂື້ນແກ່ເຮືອບິນລຳດັ່ງກ່າວ ນັກ ຂ່າວວີໂອເອ Bill Ide ມີລາຍງານຈາກປັກກິ່ງ ດັ່ງ ກິ່ງສະຫວັນ ຈະນຳມາສະເໜີທ່ານ ສຳລັບບັນດາຄອບຄົວຂອງພວກຢູ່ໃນເຮຶອບິນ ຖະແຫລງການຢ່າງເປັນທາງການຂອງ ສາຍການບິນ ເມື່ອເກືອບນຶ່ງປີທີ່ຜ່ານມາ ເປັນພຽງສິ່ງດຽວເທົ່ານັ້ນທີ່ຍັງໄດ້ຮັບການຢັ້ງຢືນ ທ່ານ Ahmad Jauhari Yahya ຈາກສາຍການບິນ ມາເລເຊຍ ກ່າວວ່າ ການຊອກຄົ້ນຫາເປັນເວລາຫລາຍເດືອນ ຢູ່ພາກໃຕ້ມະຫາສະມຸດອິນເດຍ ບໍ່ໄດ້ພົບເຫັນ ແມ່ນແຕ່ເສື້ອຊູຊີບ ການຊອກຄົ້ນຫາຢູ່ທະເລ ມີກຳນົດຈະສີ້ນສຸດລົງ ໃນເດືອນພຶດສະພາ ມີບາງຄົນໄດ້ຕັ້ງຄຳຖາມວ່າ ຖ້າຫາກບໍ່ພົບເຫັນເຮືອບິນແລ້ວ ຈະດຳເນີນການຫຍັງ ໃນຂັ້ນ ຕໍ່ໄປ? ມາເລເຊຍໄດ້ປະກາດວ່າ ສາຍການບິນທີ່ຫາຍສາຍສູນໄປນັ້ນເປັນອຸປະຕິເຫດ ແຕ່ ເລື້ອງດັ່ງກ່າວ ໄດ້ກໍ່ໃຫ້ເກີດຄວາມໂກດແຄ້ນຈາກບັນດາຄອບຄົວ ທັງຢູ່ໃນມາເລເຊຍ ແລະທີ່ປັກກິ່ງ ລາຍງານຂັ້ນສຸດທ້າຍ ຄາດວ່າຈະອອກໃນທ້າຍອາທິດແລ້ວນີ້ ບັນດາຜູ້ໂດຍສານເກືອບທັງໝົດຂອງຖ້ຽວບິນ MH370 ແມ່ນເປັນຄົນຈີນ ໃນການ ຊອກຫາຄຳຕອບນັ້ນ ເຂົາເຈົ້າໄດ້ພາກັນລົງສູ່ຖະໜົນເພື່ອທຳການປະທ້ວງ ທີ່ໄດ້ນຳ ພາໄປສູ່ການກວດສອບຢ່າງລະອຽດຂອງສາທາລະນະຊົນແລະການຕິດ ຕາມສິ້ງຊອມ ຂອງລັດຖະບານຢູ່ໃນປະເທດ ຫວ່າງມໍໆມານີ້ ສະມາຊິກຄອບຄົວຈຳນວນນຶ່ງ ໄດ້ພາ ກັນເດີນທາງໄປມາເລເຊຍ ເພື່ອຮຽກຮ້ອງເອົາຄຳຕອບ ທ່ານ Jiang Hui ລູກຊາຍຜູ້ໂດຍສານຄົນນຶ່ງຂອງຖ້ຽວບິນ MH370 ກ່າວວ່າ ຄຳຮຽກ ຮ້ອງຢ່າງນຶ່ງນັ້ນກໍຄືຢາກເຫັນຮູບພາບຂອງບັນດາສະມາຊິກຄອບຄົວເຂົາເຈົ້າທີ່ກຳລັງ ຂື້ນເຮືອບິນ ທ້າວ Jiang Hui ກ່າວວ່າ ທ້າວ Steve Wang ລູກຊາຍຜູ້ໂດຍສານອີກຄົນນຶ່ງຢູ່ໃນຖ້ຽວບິນ MH370 ບໍ່ໄດ້ເດີນ ທາງໄປມາເລເຊຍກັບຄົນອຶ່ນໆ ແຕ່ແມ່ຂອງລາວ ໄດ້ຢູ່ໃນເຮືອບິນລຳນັ້ນ ລາວກ່າວວ່າ ບັນດາຄອບຄົວພະຍາຍາມຢາກສະແດງໃຫ້ໂລກຮູ້ວ່າ ເຂົາເຈົ້າຕ້ອງການຢາກຮູ້ ຄວາມຈິງ ທ້າວ Steve Wang ກ່າວວ່າ “ເວລາເລື້ອງໃນທຳນອງນີ້ເກີດຂື້ນ ເຈົ້າຕ້ອງໄດ້ດຳເນີນ ການ ພຽງແຕ່ວາດພາບເບິ່ງວ່າ ຖ້າຫາກ ຂ້າພະເຈົ້າເປັນຄົນທຳມະດາສາມັນ ຢູ່ໃນມາ ເລເຊຍ ຖ້າຫາກເຫດການໃນທຳນອງນີ້ເກີດຂື້ນ ຂ້າພະເຈົ້າກໍຈະຢ້ານ ” ຮ້ານສັບພະສິນຄ້າ ຢູ່ປັກກິ່ງແຫ່ງນີ້ ແມ່ນເປັນບ່ອນທີ່ ທ້າວ Steve ແລະແມ່ຂອງລາວ ເຄີຍໄປຢ້ຽມຢາມ ນາງເປັນອາຈານສອນທີ່ອອກກິນເບ້ຍບຳນານແລ້ວ ນາງມັກຖ່າຍຮູບ ແລະກຳລັງກັບເມືອບ້ານ ຈາກການເດີນທາງໄປທ່ຽວເນປານ ທ້າວ Steve Wang ກ່າວຕື່ມວ່າ ທ້າວ Wang ກ່າວວ່າ ລາວມີຄວາມເຊື່ອໝັ້ນວ່າ ໃນທີ່ສຸດຄວາມຈິງກໍຈະເປີດອອກມາ ເຖິງແມ່ນວ່າຈະໃຊ້ເວລາຫລາຍປີຫລືຫຼາຍສິບປີກໍຕາມ ເວລາມີການ ຖາມໃຫ້ອະທິ ບາຍວ່າ ປີກາຍນີ້ເປັນຢ່າງໃດ ລາວມີສາມຢ່າງທີ່ ຢາກເວົ້າໃຫ້ຟັງ ທ້າວ Steve Wang ກ່າວວ່າ: